K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

Projekts (1. variants)

|  |  |
| --- | --- |
| 2024. gada | Noteikumi Nr. [\_\_\_\_] |

Rīgā

**Apdrošinātāja publiskā ceturkšņa pārskata sagatavošanas, publicēšanas un iesniegšanas noteikumi**

Izdoti saskaņā ar

Apdrošināšanas un pārapdrošināšanas likuma

41. panta astoto daļu un 91. panta ceturto daļu un

Latvijas Bankas likuma 63. panta otro daļu

un 68. panta trešo daļu

1. Vispārīgie jautājumi
2. Noteikumi nosaka:
   1. apdrošinātāja publiskajā ceturkšņa pārskatā (turpmāk – pārskats) iekļaujamās informācijas minimālo saturu;
   2. pārskata sagatavošanas un publicēšanas kārtību un termiņus;
   3. apdrošināšanas sabiedrības un ārvalsts apdrošinātāja filiāles ( turpmāk – sabiedrība) pārskata iesniegšanas Latvijas Bankai kārtību un termiņus;
   4. sabiedrības pārskatā iekļauto datu glabāšanas ilgumu Latvijas Bankā.
3. Apdrošinātāja pārskatā iekļaujamā informācija atbilst šādiem kritērijiem:
   1. tā ir būtiska lēmumu pieņemšanai;
   2. tā ir savlaicīga;
   3. tā ir pieejama plašam interesentu lokam bez papildu izmaksām;
   4. tā ir pietiekama apdrošinātāja finansiālā stāvokļa un darbības rezultātu izvērtēšanai;
   5. tā ir ticama un droša, priekšroku dodot revidētajai informācijai, ja tādu ir iespējams nodrošināt. Ja līdz pārskata publicēšanas datumam ir saņemts zvērināta revidenta vai zvērinātu revidentu komercsabiedrības ziņojums par finanšu pārskatiem attiecīgā kalendārā gada ceturkšņa beigu datumā, apdrošināšanas sabiedrība nodrošina pārskata datu atbilstību revidēto finanšu pārskatu datiem;
   6. tā ir salīdzināma pa pārskata periodiem un atbilstoši skaidrota. Ja, publicējot kalendārā gada ceturkšņa pārskatu, iepriekšējā ceturkšņa pārskata dati, kas ir norādīti kā dati iepriekšējā kalendārā gada beigās šo noteikumu 1. pielikumā "Bilances pārskats", būtiski atšķiras no revidētajos gada finanšu pārskatos uzrādītajiem datiem, apdrošinātājs attiecīgajā kalendārā gada ceturkšņa pārskatā informē par šādu faktu un sniedz skaidrojumu par atšķirību iemesliem. Šo noteikumu izpratnē par būtisku tiek uzskatīta bilances attiecīgās pozīcijas datu atšķirība par 5 procentiem un vairāk attiecībā pret revidētajā bilances pārskatā uzrādīto kopējo aktīvu apmēru;
   7. tā ir konsekventa metožu un pieņēmumu izmantošanā, kā arī to ietekmes atspoguļojumā.
4. Pārskatā iekļautie dati ir nepieciešami Latvijas Bankas uzdevumu veikšanai, tai skaitā finanšu tirgus un tā dalībnieku uzraudzības veikšanai un uzraudzības statistikas sagatavošanai.
5. Pārskatā iekļautos datus Latvijas Banka glabā pastāvīgi.
6. Pārskata sagatavošanas un publicēšanas kārtība un termiņi
7. Apdrošinātājs sagatavo pārskatu par periodu no kalendārā gada sākuma līdz katra kalendārā gada ceturkšņa pēdējā mēneša pēdējam datumam, kas ir attiecīgā kalendārā gada 31. marts, 30. jūnijs, 30. septembris un 31. decembris (turpmāk – pārskata periods).
8. Apdrošinātājs publicē pārskatu savā tīmekļvietnē ne vēlāk kā divu mēnešu laikā pēc attiecīgā pārskata perioda beigām, norādot datumu, kurā pārskats ir publicēts.
9. Apdrošinātājs nodrošina pārskata brīvu pieejamību savā tīmekļvietnē vismaz piecus gadus no pārskata publicēšanas datuma.
10. Ja apdrošinātājam nav savas tīmekļvietnes, tas informācijas publiskošanai var izvēlēties citu piemērotu informācijas nesēju vai vietu.
11. Pārskatā lietojamā naudas vienība ir *euro*.
12. Sabiedrība sagatavo pārskatu, kas sastāv vismaz no:
    1. "Bilances pārskata" (1. pielikums);
    2. "Peļņas vai zaudējumu aprēķina un pārējo apvienoto ienākumu aprēķina pārskata" (2. pielikums);
    3. "Pārskata par parakstītajām apdrošināšanas prēmijām, izmaksātajām apdrošināšanas atlīdzībām un neto darbības izdevumiem apdrošināšanas veidu dalījumā" (3. pielikums), kurā norāda bruto parakstīto apdrošināšanas prēmiju un bruto izmaksāto apdrošināšanas atlīdzību apmēru un neto darbības izdevumus;
    4. "Pārskata par apdrošinātāja pašu kapitāla un maksātspējas kapitāla prasības aprēķinu" (4. pielikums), kurā norāda pašu kapitāla un maksātspējas kapitāla prasības aprēķinu.
13. Šo noteikumu 10.1. un 10.2. apakšpunktā minēto pārskatu pozīciju saturs un vērtēšanas noteikumi atbilst Latvijas Bankas noteikumu, kas nosaka prasības apdrošināšanas un pārapdrošināšanas sabiedrību un ārvalsts apdrošinātāju filiāļu gada pārskata un konsolidētā gada pārskata sagatavošanai, prasībām. Sabiedrība norāda, vai attiecīgā perioda dati ir revidēti.
14. Sabiedrība norāda šo noteikumu 10.3. apakšpunktā minētās bruto parakstītās apdrošināšanas prēmijas, bruto izmaksātās apdrošināšanas atlīdzības un neto darbības izdevumus sadalījumā pa šādiem apdrošināšanas veidiem:
    1. nedzīvības apdrošināšana atbilstoši [Apdrošināšanas un pārapdrošināšanas likuma](https://likumi.lv/ta/id/274969-apdrosinasanas-un-parapdrosinasanas-likums) [19. panta](https://likumi.lv/ta/id/274969-apdrosinasanas-un-parapdrosinasanas-likums#p19) pirmajā daļā minētajiem apdrošināšanas veidiem. Pozīcijā "Sauszemes transportlīdzekļu īpašnieku civiltiesiskās atbildības apdrošināšana, t. sk. sauszemes transportlīdzekļu īpašnieku civiltiesiskās atbildības obligātā apdrošināšana" papildus iekļauj sauszemes transportlīdzekļu īpašnieku civiltiesiskās atbildības obligāto apdrošināšanu;
    2. dzīvības apdrošināšana atbilstoši [Apdrošināšanas un pārapdrošināšanas likuma](https://likumi.lv/ta/id/274969-apdrosinasanas-un-parapdrosinasanas-likums) [19. panta](https://likumi.lv/ta/id/274969-apdrosinasanas-un-parapdrosinasanas-likums#p19) otrajā daļā minētajiem apdrošināšanas veidiem.
15. Bruto parakstīto apdrošināšanas prēmiju un bruto izmaksāto apdrošināšanas atlīdzību apmēru nosaka saskaņā ar Latvijas Bankas noteikumos, kas nosaka apdrošinātāju un pārapdrošinātāju pārskatu sagatavošanas prasības, sniegto skaidrojumu par veidnes L.01 "Pārskats par tiešo apdrošināšanu" attiecīgajām ailēm. Neto darbības izdevumu apmēru nosaka saskaņā ar Latvijas Bankas noteikumos, kas nosaka apdrošinātāju un pārapdrošinātāju pārskatu sagatavošanas prasības, sniegto skaidrojumu par veidnes L.02 "Darbības pārskats" pozīcijām "Tehniskie izdevumi" un "Citu tehnisko izdevumu/ienākumu kopsumma", kur kopsumma samazināta par apdrošināšanas atlīdzību noregulēšanas izdevumu apmēru. Iegūtā neto darbības izdevumu apmēra sadalījumam šo noteikumu 12. punktā minētajos apdrošināšanas veidos pēc nepieciešamības izmanto attiecīgajā apdrošināšanas veidā bruto parakstīto apdrošināšanas prēmiju īpatsvaru kopējās bruto parakstītajās apdrošināšanas prēmijās.
16. Šo noteikumu 10.4. apakšpunktā minēto pašu kapitāla un maksātspējas kapitāla prasības aprēķinu veic saskaņā ar Komisijas 2014. gada 10. oktobra deleģētās regulas (ES) [2015/35](http://eur-lex.europa.eu/eli/reg_del/1935/2015/oj/?locale=LV), ar ko papildina Eiropas Parlamenta un Padomes direktīvu [2009/138/EK](http://eur-lex.europa.eu/eli/dir/2009/138/oj/?locale=LV) par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II), prasībām.
17. Dalībvalsts apdrošinātāja filiāle pārskatā brīvā formā atklāj informāciju vismaz par pārskata periodā bruto parakstītajām apdrošināšanas prēmijām un Latvijas Republikā izmaksātajām apdrošināšanas atlīdzībām šo noteikumu 12. punktā minēto apdrošināšanas veidu dalījumā. Dalībvalsts apdrošinātāja filiāles datu publicēšanai Latvijas Bankas tīmekļvietnē Latvijas Banka izmanto dalībvalsts apdrošinātāja filiāles, tai skaitā likvidāciju vai reorganizāciju uzsākušās dalībvalsts apdrošinātāja filiāles, pārskata veidnes L.01 "Pārskats par tiešo apdrošināšanu" datus, kas tiek iesniegti Latvijas Bankai saskaņā ar Latvijas Bankas noteikumiem, kas nosaka [a](https://likumi.lv/ta/id/280946-apdrosinataju-un-parapdrosinataju-parskatu-sagatavosanas-normativie-noteikumi)pdrošinātāju un pārapdrošinātāju pārskatu sagatavošanas prasības.
18. Pārskata iesniegšanas Latvijas Bankai kārtība un termiņi
19. Vienlaikus ar pārskata publiskošanu savā tīmekļvietnē sabiedrība šo noteikumu 1., 2., 3. un 4. pielikumā minēto pārskatu iesniedz Latvijas Bankai.
20. Ja sabiedrība ir uzsākusi likvidāciju vai reorganizāciju, kuras rezultātā tā beidz pastāvēt, un likvidācija vai reorganizācija netiek uzsākta nākamajā dienā pēc pārskata perioda beigu datuma, tā sagatavo šo noteikumu 3. pielikumā minēto pārskatu par stāvokli dienā pirms likvidācijas vai reorganizācijas uzsākšanas un iesniedz to Latvijas Bankai 10 darbdienu laikā pēc likvidācijas vai reorganizācijas uzsākšanas. Latvijas Banka izmanto šajā pārskatā iekļautos datus, sagatavojot informāciju publicēšanai savā tīmekļvietnē.
21. Sabiedrība šo noteikumu 16. un 17. punktā minētos pārskatus Latvijas Bankai iesniedz elektroniskā veidā, izmantojot paaugstinātās drošības sistēmu, saskaņā ar Latvijas Bankas noteikumiem, kuri regulē elektronisko informācijas apmaiņu ar Latvijas Banku.
22. Sabiedrība, kas iesniedz Latvijas Bankai šo noteikumu 16. un 17. punktā minētos pārskatus, sniedz Latvijas Bankai ziņas par pārskatu sagatavotāju, nosūtot tā kontaktinformāciju (vārdu un uzvārdu, e‑pasta adresi un tālruņa numuru) uz e-pasta adresi: stp.info@bank.lv.
23. Noslēguma jautājumi
24. Atzīt par spēku zaudējušiem Finanšu un kapitāla tirgus komisijas 2020. gada 11. augusta normatīvos noteikumus Nr. 128 "Apdrošinātāju publisko ceturkšņa pārskatu sagatavošanas normatīvie noteikumi" (Latvijas Vēstnesis, 2020, Nr. 158; 2021, Nr. 109; 2022, Nr. 250).
25. Pārskatam par 2024. gada 4. ceturksni piemēro Finanšu un kapitāla tirgus komisijas 2020. gada 11. augusta normatīvos noteikumus Nr. 128 "Apdrošinātāju publisko ceturkšņa pārskatu sagatavošanas normatīvie noteikumi". Šajā punktā minēto pārskatu publisko un iesniedz Latvijas Bankai līdz 2025. gada 28. februārim.
26. Noteikumi stājas spēkā 2025. gada 1. janvārī.

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

1. pielikums

Latvijas Bankas [datums]

noteikumiem Nr. [\_\_\_\_\_]

**Bilances pārskats (P 01.00)**

(veselos *euro*)

|  |  |  |  |
| --- | --- | --- | --- |
| Pozīcijas nosaukums | Pozīcijas kods | Pārskata  perioda  beigās | Iepriekšējā pārskata gada beigās |
| A | B | 01 | 02 |
| Materiālie aktīvi | 01 |  |  |
| Ieguldījumi zemes gabalos un ēkās | 02 |  |  |
| Nemateriālie aktīvi | 03 |  |  |
| Ieguldījumi radniecīgo sabiedrību pamatkapitālā | 04 |  |  |
| Ieguldījumi asociēto sabiedrību pamatkapitālā | 05 |  |  |
| Finanšu aktīvi, kas novērtēti patiesajā vērtībā ar atspoguļojumu peļņas vai zaudējumu aprēķinā | 06 |  |  |
| Finanšu aktīvi, kas novērtēti patiesajā vērtībā ar atspoguļojumu pārējos apvienotajos ienākumos | 07 |  |  |
| Finanšu aktīvi, kas novērtēti amortizētajā iegādes vērtībā | 08 |  |  |
| Uzkrātie ienākumi un nākamo periodu izdevumi | 09 |  |  |
| Nodokļu aktīvi | 10 |  |  |
| Noslēgto apdrošināšanas līgumu aktīvi | 23 |  |  |
| Cedētās pārapdrošināšanas un retrocesijas līgumu aktīvi | 11 |  |  |
| Nauda kasē un prasības uz pieprasījumu pret kredītiestādēm | 12 |  |  |
| KOPĀ AKTĪVI | 13 |  |  |
| KAPITĀLS UN REZERVES | 14 |  |  |
| Noslēgto apdrošināšanas līgumu saistības | 24 |  |  |
| Cedētās pārapdrošināšanas un retrocesijas līgumu saistības | 25 |  |  |
| Finanšu saistības, kas novērtētas patiesajā vērtībā ar atspoguļojumu peļņas vai zaudējumu aprēķinā | 16 |  |  |
| Finanšu saistības, kas novērtētas amortizētajā iegādes vērtībā | 17 |  |  |
| Uzkrājumi | 18 |  |  |
| Nodokļu saistības | 19 |  |  |
| Uzkrātie izdevumi un nākamo periodu ienākumi | 20 |  |  |
| KOPĀ SAISTĪBAS | 21 |  |  |
| KOPĀ KAPITĀLS UN REZERVES UN SAISTĪBAS | 22 |  |  |

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

2. pielikums

Latvijas Bankas [datums]

noteikumiem Nr. [\_\_\_\_\_]

**Peļņas vai zaudējumu aprēķina un pārējo apvienoto ienākumu aprēķina pārskats (P 02.00)**

(veselos *euro*)

|  |  |  |  |
| --- | --- | --- | --- |
| Pozīcijas nosaukums | Pozīcijas kods | Pārskata  periodā | Iepriekšējā pārskata gadā |
| A | B | 01 | 02 |
| Apdrošināšanas pamatdarbības rezultāts | 27 |  |  |
| Ienākumi no apdrošināšanas | 24 |  |  |
| Apdrošināšanas izdevumi | 25 |  |  |
| Neto izdevumi no cedētās pārapdrošināšanas un retrocesijas | 26 |  |  |
| Ieguldījumu darbības rezultāts | 28 |  |  |
| Apdrošināšanas finanšu darbības rezultāts | 29 |  |  |
| Ieguldījumu pārvaldīšanas ienākumi vai izdevumi | 30 |  |  |
| Pārējie ienākumi | 31 |  |  |
| Materiālo aktīvu, ieguldījumu ēkās pašu darbības nodrošināšanai un nemateriālo aktīvu atzīšanas pārtraukšanas peļņa vai zaudējumi | 32 |  |  |
| Pārējie darbības izdevumi | 33 |  |  |
| Negatīvā nemateriālā vērtība | 18 |  |  |
| Peļņa vai zaudējumi no ieguldījumiem meitas sabiedrībās, kopuzņēmumos un asociētajās sabiedrībās, kas atzīti, izmantojot pašu kapitāla metodi | 19 |  |  |
| Pārskata perioda peļņa vai zaudējumi pirms uzņēmumu ienākuma nodokļa aprēķināšanas | 20 |  |  |
| Uzņēmumu ienākuma nodoklis | 21 |  |  |
| Pārskata perioda peļņa vai zaudējumi | 22 |  |  |
| Pārskata perioda pārējie apvienotie ienākumi | 23 |  |  |
| Ienākumi, kuri netiks pārklasificēti par peļņu vai zaudējumiem | 34 |  |  |
| Ienākumi, kurus var pārklasificēt par peļņu vai zaudējumiem | 35 |  |  |

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

3. pielikums

Latvijas Bankas [datums]

noteikumiem Nr. [\_\_\_\_\_]

**Pārskats par parakstītajām apdrošināšanas prēmijām, izmaksātajām apdrošināšanas atlīdzībām un neto darbības izdevumiem apdrošināšanas veidu dalījumā**

**1. Nedzīvības apdrošinātāja pārskats (P 03.00.a)**

(veselos *euro*)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Pozīcijas nosaukums | Pozīcijas kods | Parakstītās prēmijas, bruto | | | | | Izmaksātās atlīdzības, bruto | | | | | Neto |
|  | Latvijā noslēgtie | | Dalībvalstu filiāles | Izmantojot pakalpojumu sniegšanas brīvības principu |  | Latvijā noslēgtie | | Dalībvalstu filiāles | Izmantojot pakalpojumu sniegšanas brīvības principu | darbības izdevumi |
| līgumi | t. sk. ar fiziskajām personām noslēgtie līgumi |  | līgumi | t. sk. ar fiziskajām personām noslēgtie līgumi |
| A | B | 01 | 02 | 03 | 04 | 05 | 06 | 07 | 08 | 09 | 10 | 11 |
| **Nedzīvības apdrošināšana** | **01** |  |  |  |  |  |  |  |  |  |  |  |
| Nelaimes gadījumu apdrošināšana | 02 |  |  |  |  |  |  |  |  |  |  |  |
| Veselības apdrošināšana | 03 |  |  |  |  |  |  |  |  |  |  |  |
| Sauszemes transporta apdrošināšana | 04 |  |  |  |  |  |  |  |  |  |  |  |
| Dzelzceļa transporta apdrošināšana | 05 |  |  |  |  |  |  |  |  |  |  |  |
| Gaisakuģu apdrošināšana | 06 |  |  |  |  |  |  |  |  |  |  |  |
| Kuģu apdrošināšana | 07 |  |  |  |  |  |  |  |  |  |  |  |
| Kravu apdrošināšana | 08 |  |  |  |  |  |  |  |  |  |  |  |
| Īpašuma apdrošināšana pret uguns un dabas stihiju postījumiem un citiem zaudējumiem | 09 |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| A | B | 01 | 02 | 03 | 04 | 05 | 06 | 07 | 08 | 09 | 10 | 11 |
| Sauszemes transportlīdzekļu īpašnieku civiltiesiskās atbildības apdrošināšana, t.sk. sauszemes transportlīdzekļu īpašnieku civiltiesiskās atbildības obligātā apdrošināšana | 10 |  |  |  |  |  |  |  |  |  |  |  |
| Gaisakuģu īpašnieku civiltiesiskās atbildības apdrošināšana | 11 |  |  |  |  |  |  |  |  |  |  |  |
| Kuģu īpašnieku civiltiesiskās atbildības apdrošināšana | 12 |  |  |  |  |  |  |  |  |  |  |  |
| Vispārējās civiltiesiskās atbildības apdrošināšana | 13 |  |  |  |  |  |  |  |  |  |  |  |
| Kredītu apdrošināšana | 14 |  |  |  |  |  |  |  |  |  |  |  |
| Galvojumu apdrošināšana | 15 |  |  |  |  |  |  |  |  |  |  |  |
| Dažādu finansiālo zaudējumu apdrošināšana | 16 |  |  |  |  |  |  |  |  |  |  |  |
| Juridisko izdevumu apdrošināšana | 17 |  |  |  |  |  |  |  |  |  |  |  |
| Palīdzības apdrošināšana | 18 |  |  |  |  |  |  |  |  |  |  |  |

**2. Dzīvības apdrošinātāja pārskats (P 03.00.b)**

(veselos *euro*)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Pozīcijas nosaukums | Pozīcijas kods | Parakstītās prēmijas, bruto | | | | | Izmaksātās atlīdzības, bruto | | | | | | Neto | |
|  | Latvijā noslēgtie | | Dalībvalstu filiāles | Izmantojot pakalpojumu sniegšanas brīvības principu |  | Latvijā noslēgtie | | Dalībvalstu filiāles | Izmantojot pakalpojumu sniegšanas brīvības principu | darbības izdevumi | |
| līgumi | t. sk. ar fiziskajām personām noslēgtie līgumi |  | līgumi | t. sk. ar fiziskajām personām noslēgtie līgumi |
| A | B | 01 | 02 | 03 | 04 | 05 | 06 | 07 | 08 | 09 | 10 | 11 | |
| **Dzīvības apdrošināšana** | **01** |  |  |  |  |  |  |  |  |  |  |  | |
| Tirgum piesaistītā dzīvības apdrošināšana | 02 |  |  |  |  |  |  |  |  |  |  |  | |
| Dzīvības apdrošināšana ar uzkrājumu veidošanu | 03 |  |  |  |  |  |  |  |  |  |  |  | |
| Dzīvības apdrošināšana bez uzkrājumu veidošanas | 04 |  |  |  |  |  |  |  |  |  |  |  | |
| Mūža pensijas apdrošināšana | 05 |  |  |  |  |  |  |  |  |  |  |  | |
| Laulības un bērna piedzimšanas apdrošināšana | 06 |  |  |  |  |  |  |  |  |  |  |  | |
| Tontīnas | 07 |  |  |  |  |  |  |  |  |  |  |  | |
| Kapitāla izpirkšanas darījumi | 08 |  |  |  |  |  |  |  |  |  |  |  | |

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

4. pielikums

Latvijas Bankas [datums]

noteikumiem Nr. [\_\_\_\_\_]

**Pārskats par apdrošinātāja pašu kapitāla un maksātspējas kapitāla prasības aprēķinu (P 05.00)**

(veselos *euro*)

|  |  |  |
| --- | --- | --- |
| Pozīcijas nosaukums | Pozīcijas kods | Pārskata  periodā |
| A | B | 01 |
| Pamata pašu kapitāls | 1 |  |
| Atskaitījumi par līdzdalību finanšu iestādēs un kredītiestādēs | 2 |  |
| Kopējais pamata pašu kapitāls pēc atskaitījumiem (1–2) | 3 |  |
| Papildu pašu kapitāls kopā | 4 |  |
| Pieejamais un izmantojamais pašu kapitāls | 5 |  |
| Kopā pieejamais pašu kapitāls, lai izpildītu maksātspējas kapitāla prasību | 5.1 |  |
| Kopā pieejamais pašu kapitāls, lai izpildītu minimālo kapitāla prasību | 5.2 |  |
| Kopā izmantojamais pašu kapitāls, lai izpildītu maksātspējas kapitāla prasību | 5.3 |  |
| Kopā izmantojamais pašu kapitāls, lai izpildītu minimālo kapitāla prasību | 5.4 |  |
| Maksātspējas kapitāla prasība | 6 |  |
| Minimālā kapitāla prasība | 7 |  |
| Izmantojamā pašu kapitāla attiecība pret maksātspējas kapitāla prasību | 8 |  |
| Izmantojamā pašu kapitāla attiecība pret minimālo kapitāla prasību | 9 |  |

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |