**Latvijas Bankas** **noteikumu projekta** **"Apdrošināšanas un pārapdrošināšanas sabiedrību grupas maksātspējas aprēķina noteikumi" anotācija**

|  |  |
| --- | --- |
| **Nosaukums** | Apdrošināšanas un pārapdrošināšanas sabiedrību grupas maksātspējas aprēķina noteikumi |
| **Dokumenta veids** | Latvijas Bankas noteikumi |
| **Izdošanas pamatojums** | Apdrošināšanas un pārapdrošināšanas likuma 40. panta sestā daļa, 204. panta pirmā daļa un 205. panta ceturtā daļa |
| **Mērķis un būtība** | Saskaņā ar Latvijas Bankas likuma pārejas noteikumu 3. punktu Latvijas Bankas un Finanšu un kapitāla tirgus komisijas līdz šā likuma spēkā stāšanās dienai izdotie ārējie normatīvie akti, vadlīnijas un ieteikumi piemērojami līdz dienai, kad stājas spēkā attiecīgie Latvijas Bankas ārējie normatīvie akti, vadlīnijas vai ieteikumi, bet ne ilgāk kā līdz 2024. gada 31. decembrim.  Ņemot vērā minēto, Latvijas Banka ir izstrādājusi noteikumu projektu "Apdrošināšanas un pārapdrošināšanas sabiedrību grupas maksātspējas aprēķina noteikumi" (turpmāk – noteikumu projekts), kas aizstās Finanšu un kapitāla tirgus komisijas 2020. gada 22. decembra normatīvos noteikumus Nr. 250 "Apdrošināšanas vai pārapdrošināšanas sabiedrības grupas maksātspējas aprēķina normatīvie noteikumi" (turpmāk – Noteikumi Nr. 250).  Grupas maksātspējas aprēķinu grupas uzraudzības iestādei iesniedz šādas grupas uzraudzībai pakļautās sabiedrības:  - apdrošināšanas vai pārapdrošināšanas dalības sabiedrības, apdrošināšanas pārvaldītājsabiedrības vai jauktas finanšu pārvaldītājsabiedrības, kuras ir grupas mātes sabiedrības saskaņā ar Apdrošināšanas un pārapdrošināšanas likuma 197. panta un XXVIII nodaļas prasībām;  - sabiedrības, kuru mātes sabiedrība ir ārvalstī reģistrēta apdrošināšanas pārvaldītājsabiedrība vai jaukta finanšu pārvaldītājsabiedrība, ārvalsts apdrošinātājs vai ārvalsts pārapdrošinātājs ar nosacījumu, ka Eiropas Komisija vai grupas uzraudzības iestāde grupas uzraudzības piemērošanas vajadzībām nav atzinusi ārvalstī reģistrētas mātes sabiedrības uzraudzības režīma līdzvērtību vai pagaidu līdzvērtību Eiropas Savienības prasībām vai Eiropas Komisija ir pieņēmusi lēmumu par ārvalsts uzraudzības režīma pagaidu līdzvērtību Eiropas Savienības prasībām, bet Latvijas Republikā reģistrētas sabiedrības bilances summa pārsniedz ārvalstī reģistrētas mātes sabiedrības bilances summu.  Saskaņā ar Apdrošināšanas un pārapdrošināšanas likuma 40. panta sesto daļu, lai nodrošinātu dalībvalstīs vienotu, efektīvu un konstruktīvu uzraudzības praksi un vienveidīgu un konsekventu tieši piemērojamo Eiropas Savienības tiesību aktu piemērošanu, Latvijas Bankai ir tiesības noteikt apdrošināšanas un pārapdrošināšanas jomu regulējošās prasības, kas izriet no Eiropas Apdrošināšanas un aroda pensiju iestādes (turpmāk – EAAPI) pieņemtajām pamatnostādnēm. Apdrošināšanas un pārapdrošināšanas likuma 205. panta ceturtā daļa paredz Latvijas Bankai pienākumu noteikt grupas uzraudzībai pakļautām sabiedrībām grupas maksātspējas aprēķina metodes, to izvēli, vispārīgos principus un aprēķina metožu piemērošanu. Savukārt Apdrošināšanas un pārapdrošināšanas likuma 204. panta pirmā daļa paredz Latvijas Bankai pienākumu noteikt grupas maksātspējas aprēķina biežumu un kārtību. Noteikumu projekts nepieciešams, lai nodrošinātu finanšu tirgus dalībnieku vienotu izpratni par grupas uzraudzībai pakļautu sabiedrību grupas maksātspējas kapitāla prasības un grupas pašu kapitāla aprēķina kārtību, tādējādi veicinot apdrošinājuma ņēmēju aizsardzību.  Noteikumu projekts izstrādāts ar mērķi noteikt grupas uzraudzībai pakļautu sabiedrību grupas kapitāla pietiekamības aprēķināšanas kārtību, tādējādi nodrošinot Eiropas Parlamenta un Padomes 2009. gada 25. novembra direktīvā 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (turpmāk – Direktīva [2009/138/EK)](http://eur-lex.europa.eu/eli/reg_del/1935/2015/oj/?locale=LV) noteikto prasību pārņemšanu Latvijas Republikas normatīvajos aktos (sk. Direktīvas 2009/138/EK pārņemšanas tabulu anotācijas pielikumā).  Noteikumu projekts aptver vairāku EAAPI pamatnostādņu prasības, kas papildina Komisijas 2014. gada 10. oktobra deleģētās regulas (ES) 2015/35, ar ko papildina Eiropas Parlamenta un Padomes direktīvu 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (turpmāk – Regula Nr. [2015/35](http://eur-lex.europa.eu/eli/reg_del/1935/2015/oj/?locale=LV)) prasības grupas kapitāla pietiekamības noteikšanai.  Atbilstoši Direktīvas [2009/138/EK](http://eur-lex.europa.eu/eli/reg_del/1935/2015/oj/?locale=LV) prasībām noteikumu projekts nosaka grupas maksātspējas noteikšanas vispārīgos principus, aprēķina metodes un to piemērošanas nosacījumus. Noteikumu projekta prasības attiecībā uz grupas maksātspējas kapitāla prasības aprēķināšanas kārtību un grupas izmantojamā pašu kapitāla noteikšanu papildina Regula Nr. 2015/35 un citi tieši piemērojamie Eiropas Savienības tiesību akti, kā arī EAAPI pamatnostādnes.  Atbilstoši EAAPI pamatnostādnēm noteikumu projektā:   * papildināti grupas maksātspējas aprēķina vispārīgie principi, precizējot maksātspējas aprēķina tvērumu, grupas uzraudzības piemērošanas gadījumus, kā arī nosakot faktorus būtiskas vai izšķirošas ietekmes noteikšanā; * papildināti nosacījumi, lai noteiktu saistītās sabiedrības proporcionālo daļu iekļaušanai grupas maksātspējas aprēķinā, kā arī kritēriji pamatojumam, ka mātes sabiedrības atbildība ir ierobežota ar tai piederošo kapitāla daļu (lai iegūtu atļauju meitas sabiedrības kapitāla nepietiekamības gadījumā šo sabiedrību iekļaut grupas maksātspējas aprēķinā proporcionāli, nevis pilnā apjomā); * papildinātas Regulā Nr. 2015/35 noteiktās prasības attiecībā uz saistīto sabiedrību izmantojamā pašu kapitāla pieejamību grupas līmenī, tai skaitā noteikta kārtība, kādā aprēķināma katras meitas sabiedrības mazākuma līdzdalība atskaitīšanai no grupas pašu kapitāla. Noteikumu projekta pielikumā ietverts aprēķins, kā noteikt meitas sabiedrības daļu grupas maksātspējas aprēķinā; * precizēta saskaņošanas rezerves noteikšanas kārtība grupas līmenī; * precizēta grupas maksātspējas aprēķina kārtība, izmantojot konsolidētā finanšu pārskata metodi; * noteikta kārtība, kādā jāveic korekcijas saistībā ar norobežotajiem fondiem un atbilstības korekcijas portfeļiem; * noteikta kārtība, kādā jāveic korekcijas saistībā ar pašu kapitāla posteņiem, kas nav pieejami grupas izmantojamā pašu kapitāla aprēķinam; * noteiktas prasības attiecībā uz specifiskiem riskiem grupas līmenī; * noteikta kārtība, kādā jāveic korekcijas atbilstoši tehnisko rezervju un atlikto nodokļu zaudējumu segšanas spējai grupas līmenī; * noteiktas prasības grupas specifisko parametru izmantošanai; * noteiktas atsevišķas situācijas, kad Latvijas Banka var noteikt papildu kapitāla prasību.   Salīdzinājumā ar Noteikumu Nr. 250 prasībām noteikumu projektā veikti tehniski grozījumi, aktualizējot noteikumos izmantotās atsauces uz saistītajiem noteikumiem un precizējot atsauces uz Eiropas Savienības normatīvajiem aktiem. Vienlaikus noteikumu projekts precizē regulējumu par grupas maksātspējas aprēķina biežumu un kārtību iesniegšanai Latvijas Bankā atbilstoši Apdrošināšanas un pārapdrošināšanas likuma 204. panta pirmās daļas deleģējumam.  Noteikumu projekta izstrādes laikā Latvijas finanšu tirgū nav identificēta neviena grupas uzraudzībai pakļauta sabiedrība. |
| **Leģitīmais mērķis** | Noteikumu projekta leģitīmais mērķis ir citu personu tiesību aizsardzība un sabiedrības labklājības nodrošināšana.  Šo pamattiesību aizsardzību Latvijas Banka īsteno, nodrošinot finanšu tirgus un tā dalībnieku darbības uzraudzību, kurai ir vitāla nozīme finanšu sistēmas un ekonomiskajā attīstībā, iespējami pilnīgākajā veidā, lai veicinātu sabiedrības uzticēšanos finanšu tirgum un tā dalībniekiem un Latvijas Bankai kā konkrēto finanšu tirgus dalībnieku uzraugam, kas nodrošina to tiesisku un sabiedrības interesēm atbilstošu darbību.  Indivīdam kā finanšu tirgus sistēmas daļai ir būtiski apzināties un saņemt to aizsardzības līmeni, kuru tam nodrošina finanšu tirgus un tā dalībnieku darbības uzraugs (Latvijas Banka), un attiecīgi Latvijas Banka finanšu tirgus un tā dalībnieku darbības uzrauga lomā ir atbildīga par tādu pasākumu veikšanu, kas aizsargā indivīda pamattiesības. Respektīvi, indivīds ir tiesīgs paļauties uz finanšu sistēmas taisnīgu uzraudzību, pretējā gadījumā indivīdam zūd uzticība finanšu sistēmai un motivācija būt šīs sistēmas dalībniekam.  Nosakot finanšu tirgus dalībniekiem, kuri darbojas apdrošināšanas un pārapdrošināšanas jomā, prasības un veicot to ievērošanas pārbaudes, Latvijas Banka nodrošina tai Latvijas Bankas likumā noteiktā pienākuma – veicināt apdrošināto personu interešu aizsardzību un finanšu tirgus ilgtspējīgu attīstību un stabilitāti – izpildi. |
| **Samērīgums** | Noteikumi tiek izdoti, lai Latvijas Banka varētu veikt finanšu tirgus un tā dalībnieku darbības uzraudzību.  Noteikumi papildina Apdrošināšanas un pārapdrošināšanas likumā un tieši piemērojamos Eiropas Savienības tiesību aktos noteiktās prasības ar mērķi nodrošināt vienotu un precīzu regulējošo prasību piemērošanu, uzlabotu profesionālās prakses konsekvenci un sniegtu atbalstu grupas uzraudzībai pakļautām sabiedrībām, veicot grupas maksātspējas kapitāla prasības un grupas pašu kapitāla aprēķinu.  Atbilstošākais veids, kā noteikt vienotas prasības grupas kapitāla prasības un grupas pašu kapitāla noteikšanai, ir izdot finanšu tirgus dalībniekiem saistošus noteikumus, kas noteiktu vienotas prasības visiem finanšu tirgus dalībniekiem tādā veidā, kas atbilst to darbības apjomam un sarežģītībai. Noteikumu projekts ievieš Direktīvā [2009/138/EK](http://eur-lex.europa.eu/eli/reg_del/1935/2015/oj/?locale=LV) noteiktās grupas maksātspējas kapitāla prasības un grupas pašu kapitāla noteikšanas prasības. Noteikumu projekts būtībā neievieš jaunas prasības, kas nebūtu paredzētas līdz šim spēkā esošajos Noteikumos Nr. 250.  Noteikumu projekts kopumā un tajā ietvertās tiesību normas atbilst samērīguma principam, jo, pirmkārt, ar noteikumu projekta ieviešanu tiek sasniegts leģitīmais mērķis (citu personu tiesību un sabiedrības labklājības aizsardzība), otrkārt, nepastāv tādi alternatīvi līdzekļi, kas sasniegtu leģitīmo mērķi tādā pašā kvalitātē. Treškārt, sabiedrības ieguvums būs lielāks par papildu slogu un resursu ieguldījumu (ņemot vērā jau esošās prasības), kas konkrētam finanšu tirgus dalībniekam varētu rasties ar uzliktajiem pienākumiem, un tos atsver gaidāmie ilgtermiņa ieguvumi stabilāka finanšu sektora veidā. |
| **Spēkā stāšanās** | Šim noteikumu projektam un Latvijas Bankas noteikumu projektam "Apdrošināšanas sabiedrību, pārapdrošināšanas sabiedrību un ārvalsts apdrošinātāju filiāļu maksātspējas kapitāla prasības un izmantojamā pašu kapitāla aprēķināšanas noteikumi" jānodrošina vienlaicīga spēkā stāšanās, tāpēc tie virzāmi apstiprināšanai Latvijas Bankas padomē vienlaikus, paredzot vienādu spēkā stāšanās datumu – 2025. gada 1. janvāri. |
| **Ietekme uz Latvijas Bankas budžetu** | Normatīvā akta izdošana neietekmēs Latvijas Bankas budžeta ieņēmumus un izdevumus. |
| **Administratīvā sloga un izmaksu novērtējums (tirgus dalībniekiem)** | Salīdzinājumā ar Noteikumiem Nr. 250 papildu administratīvais slogs un izmaksas nav paredzamas. |
| **Saistītie dokumenti** | Ar noteikumu projektu saistītie dokumenti:   1. Apdrošināšanas un pārapdrošināšanas likums; 2. Noteikumi Nr. 250; 3. Latvijas Bankas 2024. gada 26. februāra noteikumi Nr. 274 "Noteikumi par finanšu konglomerāta kapitāla pietiekamības aprēķināšanas kārtību un papildu uzraudzībai nepieciešamās informācijas sniegšanas kārtību"; 4. Latvijas Bankas 2024. gada 30. septembra noteikumi Nr. 320 "Apdrošinātāju un pārapdrošinātāju pārskatu sagatavošanas noteikumi"; 5. Latvijas Bankas noteikumu projekts "Apdrošināšanas sabiedrību, pārapdrošināšanas sabiedrību un ārvalsts apdrošinātāju filiāļu maksātspējas kapitāla prasības un pašu kapitāla aprēķināšanas noteikumi"; 6. Direktīva [2009/138/EK](http://eur-lex.europa.eu/eli/reg_del/1935/2015/oj/?locale=LV); 7. Eiropas Parlamenta un Padomes 2011. gada 16. novembra direktīva 2011/89/ES, ar ko attiecībā uz finanšu konglomerātā esošo finanšu sabiedrību papildu uzraudzību groza direktīvu 98/78/EK, 2002/87/EK, 2006/48/EK un 2009/138/EK; 8. Eiropas Parlamenta un Padomes 2014. gada 16. aprīļa direktīva 2014/51/ES, ar ko groza direktīvu 2003/71/EK un direktīvu 2009/138/EK un regulas (EK) Nr. 1060/2009, (ES) Nr. 1094/2010 un (ES) Nr. 1095/2010 attiecībā uz Eiropas Uzraudzības iestādes (Eiropas Apdrošināšanas un fondēto pensiju iestādes) un Eiropas Uzraudzības iestādes (Eiropas Vērtspapīru un tirgu iestādes) pilnvarām; 9. Regula 2015/35; 10. Komisijas 2015. gada 24. marta īstenošanas regula (ES) 2015/498, ar ko nosaka īstenošanas tehniskos standartus attiecībā uz uzraudzības iestāžu apstiprinājuma procedūru sabiedrības īpašo parametru izmantošanai saskaņā ar Eiropas Parlamenta un Padomes direktīvu 2009/138/EK; 11. Komisijas 2023. gada 4. aprīļa īstenošanas regula (ES) 2023/894, ar ko nosaka īstenošanas tehniskos standartus Eiropas Parlamenta un Padomes direktīvas 2009/138/EK piemērošanai attiecībā uz veidnēm, kuras apdrošināšanas un pārapdrošināšanas sabiedrības izmanto, lai iesniegtu savām uzraudzības iestādēm informāciju, kas nepieciešama to uzraudzībai, un ar ko atceļ īstenošanas regulu (ES) 2015/2450; 12. [EAAPI pamatnostādnes Nr. EIOPA-BoS-14/181 LV "Pamatnostādnes par grupas maksātspēju"](https://www.eiopa.europa.eu/publications/guidelines-group-solvency_en); 13. [EAAPI pamatnostādnes Nr. EIOPA-BoS-14/167 LV "Pamatnostādnes par papildu pašu kapitālu"](https://www.eiopa.europa.eu/document/download/06dc7395-fb6e-47e4-9169-936546d8a7a0_lv?filename=Guidelines%20on%20ancillary%20own%20funds); 14. [EAAPI pamatnostādnes Nr. EIOPA-BoS-14/173 LV "Pamatnostādnes attiecībā uz nodotās pārapdrošināšanas līgumu piemērošanu nedzīvības apdrošināšanas parakstīšanas riska apakšmodulim"](https://www.eiopa.europa.eu/publications/guidelines-application-outwards-reinsurance_en); 15. [EAAPI pamatnostādnes Nr. EIOPA-BoS-14/177 LV "Pamatnostādnes par tehnisko rezervju un atlikto nodokļu zaudējumu segšanas spēju"](https://www.eiopa.europa.eu/publications/guidelines-loss-absorbing-capacity-technical-provisions-and-deferred-taxes_en); 16. [EAAPI pamatnostādnes Nr. EIOPA-BoS-14/178 LV "Pamatnostādnes par sabiedrības īpašajiem parametriem"](https://www.eiopa.europa.eu/publications/guidelines-undertaking-specific-parameters_en). |
| **Saskaņošana ar Eiropas Centrālo banku** | Noteikumu projektu nav nepieciešams saskaņot ar Eiropas Centrālo banku. |
| **Saskaņošana ar citām publiskām un privātām personām** | Noteikumu projekts 2024. gada 30. oktobrī tika publicēts Latvijas Bankas tīmekļvietnes [www.bank.lv](http://www.bank.lv) sadaļas "Tiesību akti" apakšsadaļā "Sabiedrības līdzdalība", aicinot iesniegt priekšlikumus līdz 2024. gada 13. novembrim.  Vienlaikus par noteikumu projektu un notiekošo sabiedrības līdzdalību individuāli tika informēta Latvijas Apdrošinātāju asociācija un visi apdrošinātāji.  Pēc sabiedrības līdzdalībai noteiktā termiņa beigām noteikumu projekts tiks iesniegts izskatīšanai Latvijas Bankas konsultatīvās finanšu tirgus padomes sēdē. |
| **Saskaņošanas rezultāti** | Sabiedrības līdzdalības rezultātā par noteikumu projektu netika saņemti iebildumi vai priekšlikumi. |

Pielikums

Latvijas Bankas noteikumu projekta anotācijai

**Eiropas Savienības tiesību aktu pārņemšanas/ieviešanas tabula**

**Latvijas Bankas noteikumu projekta nosaukums:** "Apdrošināšanas un pārapdrošināšanas sabiedrību grupas maksātspējas aprēķina noteikumi" (turpmāk – Noteikumu projekts)

**Eiropas Savienības tiesību akta nosaukums:**

1. Eiropas Parlamenta un Padomes 2009. gada 25. novembra direktīva 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (turpmāk – Direktīva 2009/138/EK);
2. Eiropas Parlamenta un Padomes 2011. gada 16. novembra direktīva 2011/89/ES, ar ko attiecībā uz finanšu konglomerātā esošo finanšu sabiedrību papildu uzraudzību groza direktīvu 98/78/EK, 2002/87/EK, 2006/48/EK un 2009/138/EK (turpmāk – Direktīva 2011/89/ES);
3. Eiropas Parlamenta un Padomes 2014. gada 16. aprīļa direktīva 2014/51/ES, ar ko groza direktīvu 2003/71/EK un direktīvu 2009/138/EK un regulas (EK) Nr. 1060/2009, (ES) Nr. 1094/2010 un (ES) Nr. 1095/2010 attiecībā uz Eiropas Uzraudzības iestādes (Eiropas Apdrošināšanas un fondēto pensiju iestādes) un Eiropas Uzraudzības iestādes (Eiropas Vērtspapīru un tirgu iestādes) pilnvarām (turpmāk – Direktīva 2014/51/ES).

|  |  |  |  |  |  |
| --- | --- | --- | --- | --- | --- |
| **Eiropas Savienības tiesību akta pants, punkts vai apakšpunkts, kurā paredzētās prasības Latvijā jāizpilda** *(Norāda pēc iespējas konkrētāku teksta vienību)* | **Noteikumu projekta punkts vai apakšpunkts, kas izpilda A ailē minēto prasību**  *(Norāda pēc iespējas konkrētāku teksta vienību)* | **Vai A ailē minētā prasība ar B ailē minēto Noteikumu projekta punktu vai apakšpunktu tiek izpildīta pilnībā vai daļēji?**  *(Ja daļēji, norāda, kur un kā ir vai tiks nodrošināta prasības pilnīga izpilde)* | **Vai B ailē norādītais Noteikumu projekta punkts vai apakšpunkts paredz stingrākas prasības, nekā A ailē minētā prasība**  *(Ja paredz stingrākas prasības, norāda pamatojumu šādu stingrāku prasību nepieciešamībai)* | **Vai A ailē minētā prasība ir jāizpilda obligāti?**  *(Ja Eiropas Savienības tiesību akts paredz izvēles iespēju, norāda, vai un kādēļ šī rīcības brīvība Latvijā ir vai nav jāizmanto)* | **Vai A ailē minētais Eiropas Savienības tiesību akts paredz dalībvalsts paziņošanas pienākumu Eiropas Savienības institūcijām?**  *(Ja paredz, norāda, kas un kādā termiņā šo paziņošanas pienākumu izpildīs)* |
| A | B | C | D | E | F |
| Direktīvas 2011/89/ES 4. panta 6. punkts (Direktīvas 2009/138/EK 219. panta 1. punkts) | Noteikumu projekta 90. punkts | Izpilda pilnībā, izņemot prasības attiecībā uz aprēķina periodiskumu vismaz reizi gadā, jo aprēķina periodiskumu nosaka Regulas Nr. 2015/35 304., 312., 372. un 373. pants. | Nē | Jā | Direktīvas 2011/89/ES 6. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu. Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc Noteikumu projekta apstiprināšanas Latvijas Bankas padomē. |
| Direktīvas 2009/138/EK 221. panta 1. punkta pirmā un otrā daļa | Noteikumu projekta 8. punkts | Izpilda pilnībā | Nē | Jā | Direktīvas 2009/138/EK 309. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu. Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc Noteikumu projekta apstiprināšanas Latvijas Bankas padomē. |
| Direktīvas 2009/138/EK 221. panta 1. punkta trešā un ceturtā daļa | Noteikumu projekta 11. punkts | Izpilda pilnībā | Nē | Jā |
| Direktīvas 2009/138/EK 221. panta 2. punkts | Noteikumu projekta 18. punkts | Izpilda pilnībā | Nē | Jā |
| Direktīvas 2009/138/EK 222. panta 1. punkts | Noteikumu projekta 20. punkts | Izpilda pilnībā | Nē | Jā |
| Direktīvas 2009/138/EK 222. panta 2. punkta pirmā daļa | Noteikumu projekta 21. punkts | Izpilda pilnībā | Nē | Jā |
| Direktīvas 2009/138/EK 222. panta 2. punkta otrā daļa | Noteikumu projekta 22. punkts | Izpilda pilnībā | Nē | Jā |
| Direktīvas 2009/138/EK 222. panta 3. punkts | Noteikumu projekta 24. punkts | Izpilda pilnībā | Nē | Jā |
| Direktīvas 2009/138/EK 222. panta 4. punkts | Noteikumu projekta 26. punkts | Izpilda pilnībā | Nē | Jā |
| Direktīvas 2009/138/EK 222. panta 5. punkts | Noteikumu projekta 27. punkts | Izpilda pilnībā | Nē | Jā |
| Direktīvas 2009/138/EK 223. panta 1. punkts | Noteikumu projekta 28. punkts | Izpilda pilnībā | Nē | Jā |
| Direktīvas 2009/138/EK 223. panta 2. punkts | Noteikumu projekta 29. punkts | Izpilda pilnībā | Nē | Jā |
| Direktīvas 2009/138/EK 223. panta 3. punkts | Noteikumu projekta 30. punkts | Izpilda pilnībā | Nē | Jā |
| Direktīvas 2009/138/EK 225. panta pirmā daļa | Noteikumu projekta 31. punkts | Izpilda pilnībā | Nē | Jā |
| Direktīvas 2009/138/EK 225. panta otrā daļa | Noteikumu projekta 32. punkts | Izpilda pilnībā | Nē | Jā |
| Direktīvas 2011/89/ES 4. panta 7. punkts (Direktīvas 2009/138/EK 226. panta 1. punkta pirmā daļa) | Noteikumu projekta 33. punkts | Izpilda pilnībā | Nē | Jā | Direktīvas 2011/89/ES 6. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu. Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc Noteikumu projekta apstiprināšanas Latvijas Bankas padomē. |
| Direktīvas 2011/89/ES 4. panta 7. punkts (Direktīvas 2009/138/EK 226. panta 1. punkta otrā daļa) | Noteikumu projekta 34. punkts | Izpilda pilnībā | Nē | Jā |
| Direktīvas 2011/89/ES 4. panta 7. punkts (Direktīvas 2009/138/EK 226. panta 2. punkta pirmā daļa) | Noteikumu projekta 35. punkts | Izpilda pilnībā | Nē | Jā |
| Direktīvas 2011/89/ES 4. panta 7. punkts (Direktīvas 2009/138/EK 226. panta 2. punkta otrā daļa) | Noteikumu projekta 36. punkts | Izpilda pilnībā | Nē | Jā |
| Direktīvas 2014/51/ES 2. panta 50. punkts (Direktīvas 2009/138/EK 227. panta 1. punkta pirmā daļa) | Noteikumu projekta 37. punkts | Izpilda pilnībā | Nē | Jā | Direktīvas 2014/51/ES 7. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu. Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc Noteikumu projekta apstiprināšanas Latvijas Bankas padomē. |
| Direktīvas 2014/51/ES 2. panta 50. punkts (Direktīvas 2009/138/EK 227. panta 1. punkta otrā daļa) | Noteikumu projekta 38. punkts | Izpilda pilnībā | Nē | Jā |
| Direktīvas 2014/51/ES 2. panta 50. punkts (Direktīvas 2009/138/EK 227. panta 2. punkts) | Noteikumu projekta 39. punkts | Izpilda pilnībā | Nē | Jā |
| Direktīvas 2014/51/ES 2. panta 50. punkts (Direktīvas 2009/138/EK 227. panta 7. punkts) | Noteikumu projekta 39. punkts | Izpilda pilnībā | Nē | Jā |
| Direktīvas 2009/138/EK 228. panta pirmā daļa | Noteikumu projekta 40. punkts | Izpilda pilnībā | Nē | Jā | Direktīvas 2009/138/EK 309. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu. Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc Noteikumu projekta apstiprināšanas Latvijas Bankas padomē. |
| Direktīvas 2009/138/EK 228. panta otrā daļa | Noteikumu projekta 42. punkts | Izpilda pilnībā | Nē | Jā |
| Direktīvas 2009/138/EK 229. pants | Noteikumu projekta 43. punkts | Izpilda pilnībā | Nē | Jā |
| Direktīvas 2009/138/EK 230. panta 1. punkta pirmā un otrā daļa | Noteikumu projekta 45. punkts | Izpilda pilnībā | Nē | Jā |
| Direktīvas 2009/138/EK 230. panta 1. punkta trešā daļa | Noteikumu projekta 46. punkts | Izpilda pilnībā | Nē | Jā |
| Direktīvas 2009/138/EK 230. panta 2. punkta pirmā daļa | Noteikumu projekta 48. punkts | Izpilda pilnībā | Nē | Jā |
| Direktīvas 2009/138/EK 230. panta 2. punkta otrā daļa | Noteikumu projekta 51. punkts | Izpilda pilnībā | Nē | Jā |
| Direktīvas 2009/138/EK 230. panta 2. punkta trešā daļa | Noteikumu projekta 53. punkts | Izpilda pilnībā | Nē | Jā |
| Direktīvas 2009/138/EK 230. panta 2. punkta ceturtās daļas pirmais teikums | Noteikumu projekta 54. punkts | Izpilda pilnībā | Nē | Jā |
| Direktīvas 2009/138/EK 230. panta 2. punkta ceturtās daļas otrais teikums | Noteikumu projekta 55. punkts | Izpilda pilnībā | Nē | Jā |
| Direktīvas 2009/138/EK 233. panta 1. punkts | Noteikumu projekta 56. punkts | Izpilda pilnībā | Nē | Jā |
| Direktīvas 2009/138/EK 233. panta 2. punkts | Noteikumu projekta 57. punkts | Izpilda pilnībā | Nē | Jā |
| Direktīvas 2009/138/EK 233. panta 3. punkts | Noteikumu projekta 58. punkts | Izpilda pilnībā | Nē | Jā |
| Direktīvas 2009/138/EK 233. panta 4. punkts | Noteikumu projekta 59. punkts | Izpilda pilnībā | Nē | Jā |
| Direktīvas 2011/89/ES 4. panta 11. punkts (Direktīvas 2009/138/EK 235. panta 1. punkts) | Noteikumu projekta 88. punkts | Izpilda pilnībā | Nē | Jā | Direktīvas 2011/89/ES 6. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu. Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc Noteikumu projekta apstiprināšanas Latvijas Bankas padomē. |
| Direktīvas 2011/89/ES 4. panta 11. punkts (Direktīvas 2009/138/EK 235. panta 2. punkts) | Noteikumu projekta 89. punkts | Izpilda pilnībā | Nē | Jā |
| Direktīvas 2014/51/ES 2. panta 75. punkts (Direktīvas 2009/138/EK 260. panta 1. punkts) | Noteikumu projekta 91.2.2. apakšpunkts | Izpilda pilnībā | Nē | Jā | Direktīvas 2014/51/ES 7. panta 1. punkts paredz, ka dalībvalstis paziņo Eiropas Komisijai par šīs direktīvas prasību pārņemšanu. Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc Noteikumu projekta apstiprināšanas Latvijas Bankas padomē. |
| Direktīvas 2014/51/ES 2. panta 75. punkts (Direktīvas 2009/138/EK 260. panta 7. punkts) | Noteikumu projekta 91.2.3. apakšpunkts | Izpilda pilnībā | Nē | Jā |
| Direktīvas 2014/51/ES 2. panta 76. punkts (Direktīvas 2009/138/EK 262. panta 1. punkta pirmās daļas a) apakšpunkts) | Noteikumu projekta 91.2.1. apakšpunkts | Izpilda pilnībā | Nē | Jā |
| Direktīvas 2014/51/ES 2. panta 80. punkts (Direktīvas 2009/138/EK 308.b panta 17. punkts) | Noteikumu projekta 92. punkts | Izpilda pilnībā | Nē | Jā |